text: Verdensberømt kok laver mad i Henne
  09 juli 2015 kl. 17.00
  Nogle af verdens bedste kokke bytter i dag job. Det betyder, at en af de allerbedste i dag står bag gryderne på Henne Kirkeby Kro.
  Normalt fejler maden bestemt ikke noget på kroen, men i aften venter der gæsterne en helt særlig oplevelse, når en af de bedste kokke fra et helt andet kontinent laver maden.
  Kokken der står bag maden i aften, er Virgilio Martinez Véliz fra Peru. Han regnes for at være den bedste kok på det sydamerikanske kontinent.
  Det er 37 af de allerbedste kokke der deltager i udvekslingen. Henne Kirkeby Kros egen Paul Cunningham er også afsted på en restaurant et andet sted i verdenen.
  Fra Danmark deltager kun Paul Cunningham og René Redzepi fra Noma i Grand Gelinaz Shuffle, som det hedder, når kokkene bytter job for en dag.
  se mere om projektet her
  